cyanic-selkie/wikianc huggingface dataset:
జలగం వెంగళరావు ఉద్యానవనం
ఇతర లంకెలు
వర్గం:ఉద్యానవనాలు వర్గం:హైదరాబాదు పర్యాటక ప్రదేశాలు వర్గం:తెలంగాణ పర్యాటక ప్రదేశాలు వర్గం:హైదరాబాదు పార్కులు
శార్వరి వాఘ్
శర్వరి వాగ్ (జననం 14 జూన్ 1996) భారతదేశానికి చెందిన సినిమా నటి. ఆమె సినీరంగంలోకి సహాయ దర్శకురాలిగా అడుగుపెట్టి 2020లో అమెజాన్ ప్రైమ్ వీడియోలో విడుదలైన వెబ్ సిరీస్ ది ఫర్గాటెన్ ఆర్మీ - ఆజాదీ కే లియేతో తన నటన రంగంలోకి వచ్చి, 2021లో బంటీ ఔర్ బబ్లీ 2 తో సినీ రంగంలోకి అడుగుపెట్టింది.
బయటి లింకులు
వర్గం:1996 జననాలు
పూజారి శైలజ
'''పూజారి శైలజ (జననం June 12, 1982) భారతీయ మహిళా వెయిట్ లిప్టర్. ఆమె అంతర్జాతీయ పోటీలలో 75 కిలోల విభాగంలో ప్రాతినిధ్యం వహించింది. ఆమె 2005 వరల్డ్ వెయిట్‌లిప్టింగ్ ఛాంపియన్‌షిప్స్ లో పాల్గొన్నది.
జీవిత విశేషాలు
శ్రీకాకుళం జిల్లా, ఆమదాలవలస మండలంలోని వంజంగి గ్రామంలో అమ్మాజమ్మ, సీతమ్మ దంపతులకు జన్మించారు. డిగ్రీ పూర్తిచేసి సుమారు 7 సంవత్సరాల పాటు వెయిట్ లిఫ్టింగ్ లో శిక్షణ పొంది అంచెలంచెలుగా ఎదిగారు. కామన్వెల్త్ క్రీడల్లో వెయిట్ లిఫ్టింగ్ క్రీడల్లో మూడు బంగారు పతకాలను సాధించారు. మహిళల 75 కి.గ్రా విభాగంలో జాతీయ రికార్డులను బద్దలుగొట్టి స్వర్ణం కైవశం చేసుకున్నారు. ఏడు గేమ్స్ పతకాలు సాధించడంతో ఆమె "ఇండియన్ స్ట్రాంగెస్ట్ ఉమెన్" గా రాష్ట్రానికి పేరు తెచ్చారు. స్నాచ్ లో 102.5 కిలోలు, క్లీన్ అండ్ జర్క్ లో 132.5 కిలోలతో మొత్తం 235 కిలోలు బరువెత్తి సువర్ణాక్షరాలతో చరిత్ర సృష్టించారు. 1996-97లలో మధురైలో జరిగిన దక్షిణ భారత పోటీలలో పాల్గొని నాల్గవ స్థానంలో నిలిచారు. 1998లో హైదరాబాదులో జరిగిన ఇండిపెండెంట్ గోల్డ్ కప్ లో తొలి బంగారు పతకాన్ని సాధించారు. అదే యేడాది కోల్‌కతాలో జరిగిన జూనియర్ నేషనల్స్ లో కాంస్య పతకాన్ని సాధించారు. అదే యేడాది బెంగళూరులోజరిగిన సీనియర్ నేషనల్ వెయిట్ లిఫ్టింగ్ లో ప్రథమ స్థానంలో నిలిచారు. 1999లో కర్ణాటక ఒలింపిక్ అసోసియేషన్ అధ్వర్యంలో బెంగళూరులో నిర్వహించిన సదరన్ స్టేట్ గేమ్స్ లో పసిడి పతకాన్ని సాధించారు. అదే యేడాది మణిపూర్ లో జరిగిన జాతీయ క్రీడల్లో నాల్గవ స్థానంలో నిలిచారు. మైసూరులో జరిగిన దక్షిణ భారత క్రీడా పోటీల్లో స్వర్ణపతకాన్ని సాధిచారు. విశాఖపట్నంలో జరిగిన 16వ మహిళల వెయిట్ లిఫ్తింగ్ లో రజత పతకం పొందారు. 2000 లో కేరళలో నిర్వహించిన వెయిట్ లిఫ్టింగ్ పోటీల్లో స్వర్ణపతకం పొందారు. 2002లో కామన్వెల్తు క్రీడల్లో మూడు పసిడి పతకాలు సాధించి భారతదేశ కీర్తి ప్రతిష్టలను పెంచారు.
మూలాలు
వర్గం:1982 జననాలు వర్గం:జీవిస్తున్న ప్రజలు వర్గం:భారతీయ మహిళా వెయిట్‌లిఫ్టర్స్ వర్గం:జనన సంవత్సరం తప్పిపోయినవి వర్గం:21st-century Indian sportswomen వర్గం:శ్రీకాకుళం జిల్లా మహిళా క్రీడాకారులు
దశరాజుపల్లి
దశరాజుపల్లె ప్రకాశం జిల్లా ఒంగోలు మండలానికి చెందిన రెవెన్యూయేతర గ్రామం.
గ్రామ భౌగోళికం
ఈ గ్రామం, ఒంగోలు పట్టణానికి 5కి.మీ. దూరంలో ఉంది. గ్రామ జనాభా=750.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో పాలేటి శ్రీనివాసులు, సర్పంచిగా ఎన్నికైనారు.
శ్రీ అంకమ్మ తల్లి ఆలయం
ఈ గ్రామంలో, 2014, జూన్-15వ తేదీ ఆదివారం నాడు, అంకమ్మ తల్లి కొలువులు ఘనంగా నిర్వహించారు. అమ్మవారిని ప్రత్యేక వాహనంపై అలంకరించి గ్రామోత్సవం, భక్తులు పొంగళ్ళు పెట్టి, మొక్కులు తీర్చుకున్నారు. దంపతులు సామూహిక వ్రతాలు నిర్వహించారు.
శ్రీ పంచముఖ ఆంజనేయస్వామివారి విగ్రహం
ఒంగోలు మండలం, దశరాజుపల్లె రహదారిలోని అప్పాయికుంట వద్ద ఏర్పాటుచేసిన ఈ విగ్రహ ప్రతిష్ఠా కార్యక్రమం, 2015, మే నెల-6వ తేదీ బుధవారంనాడు, వైభవంగా నిర్వహించారు. ఈ కార్యక్రమానికి నగరంతోపాటు, పరిసర ప్రాంతాలనుండి భక్తులు అధికసంఖ్యలో విచ్చేసారు. ఈ సందర్భంగా పదివేలమందికి పైగా భక్తులకు అన్నదానం నిర్వహించారు. ఈ విగ్రహ ఏర్పాటుకు తె.దే.పా సీనియర్ నాయకులు శ్రీ కరణం బలరామకృష్నమూర్తి సహకారం అందించారు.
క్కడ స్వామివారి విగ్రహ ప్రతిష్ఠ నిర్వహించి 45 రోజులు అయిన సందర్భంగా, 2015, జూన్-17వ తేదీ బుధవారంనాడు, స్వామివారికి అభిషేకాలు నిర్వహించారు. మండలపూజ నిర్వహించారు. ఈ కార్యక్రమానికి కమ్మపాలెం గ్రామంతోపాటు దశరాజుపల్లె గ్రామం నుండి గూడా భక్తులు అధికసంఖ్యలో విచ్చేసి స్వామివారిని దర్శించుకొని, తీర్ధప్రసాదాలు స్వీకరించారు.
శ్రీ కోదండరామస్వామివారి ఆలయం
నూతనంగా నిర్మించిన ఈ ఆలయంలో, 2015, మే నెల-22వ తేదీ శుక్రవరంనాడు, వేదమంత్రాలు, మంగళవాయిద్యాల నడుమ, శ్రీ రాములవారు, సీతాదేవి, లక్ష్మణస్వామి వారల విగ్రహ ప్రతిష్ఠ వైభవంగా నిర్వహించారు. తొలుత ధ్వజశిఖరంపై కలశ ప్రతిష్ఠా కార్యక్రమం నిర్వహించారు. ఈ కార్యక్రమానికి దశరాజుపల్లె గ్రామవాసులేగాక, చుట్టుప్రక్కల గ్రామాలనుండి గూడా భక్తులు అధికసంఖ్యలో పాల్గొని, స్వామివారిని దర్శించుకొని, తీర్ధప్రసాదాలు స్వీకరించారు. అనంతరం విచ్చేసిన భక్తులకు అన్నదానం నిర్వహించారు.
గ్రామ విశేషాలు
2014, మే నెల 7న లోక్ సభకూ, శాసనసభకూ జరిగిన సార్వత్రిక ఎన్నికలలో, ఈ గ్రామంలో 92.76 శాతం ఓటర్లు, తమ ఓటు హక్కు వినియోగించుకొని, తమ ప్రజాస్వామ్య స్ఫూర్తిని ప్రదర్శించారు. గ్రామంలో ఉన్న 539 మంది ఓటర్లలో 500 మంది ఆ రోజున, తమ ఓటు వేసినారు. ఈ గ్రామంలో ఎక్కువమంది ఉపాధికోసం హైదరాబాదు, బెంగుళూరు వంటి నగరాలకు వలస వెళ్ళినారు. వీరందరూ ఎక్కడ ఉన్నా, ఎన్నికలకు ఈ గ్రామానికి తరలి వచ్చి, తమ ఓటు హక్కు వినియోగించుకోవడం విశేషం.
గల్లా రామచంద్ర నాయుడు
గల్లా రామచంద్ర నాయుడు చిత్తూరు జిల్లాకు చెందిన ప్రముఖ వ్యాపారవేత్త. అమరరాజా బ్యాటరీస్ సంస్థ వ్యవస్థాపకుడు. ఈయన భార్య గల్లా అరుణ కుమారి మాజీ శాసనసభ సభ్యురాలు. కొడుకు గల్లా జయదేవ్ తెలుగుదేశం తరపున ఎం.పీ గా పనిచేస్తున్నాడు.
వ్యక్తిగతం
గల్లా రామచంద్ర నాయుడు 1938, జూన్ 10 న చిత్తూరు జిల్లా, పేటమిట్ట లో జన్మించాడు. జె. ఎన్. టి. యు అనంతపురం నుంచి ఎలక్ట్రికల్ ఇంజనీరింగ్ లో బి. ఇ పూర్తి చేశాడు. తర్వాత రూర్కీ ఇంజనీరింగ్ కళాశాల నుంచి మాస్టర్స్ చేశాడు. తర్వాత అమెరికాలోని మిషిగన్ విశ్వవిద్యాలయం నుంచి రెండోసారి మాస్టర్స్ పట్టా తీసుకున్నాడు.
కుటుంబం
ఈయన భార్య గల్లా అరుణ కుమారి మాజీ శాసనసభ సభ్యురాలు. కొడుకు గల్లా జయదేవ్ తెలుగుదేశం తరపున ఎం.పీ గా పనిచేస్తున్నాడు.
మూలాలు
వర్గం:వ్యాపారవేత్తలు వర్గం:1938 జననాలు వర్గం:చిత్తూరు జిల్లా పారిశ్రామికవేత్తలు
రాంకాల సరస్సు
రాంకాల సరస్సు మహారాష్ట్ర లోని కొల్హాపూర్‌ లో ఉన్న ఒక మంచినీటి సరస్సు.
చరిత్ర
ఎనిమిదవ శతాబ్దానికి ముందు భూకంపం ద్వారా రాంకాలా సరస్సు ఏర్పడింది. ఈ చారిత్రాత్మక సరస్సు దగ్గర నంది వాహనం గల శివుడి దేవాలయం ఉంది.శివుడు రాంకాలకు చేరుకున్నట్లయితే, ప్రళయం ప్రారంభమవుతుందని హిందూ విశ్వాసాలు తెలుపుతున్నాయి.
టూరిజం
ఈ చారిత్రక సరస్సు చాలా మంది హిందూ ఆరాధకులకు నిధి వంటిది. రాంకాలాలో ఉత్తరాన "షాలిని ప్యాలెస్", ఈశాన్యం లో "పద్మరాజే గార్డెన్", ఆగ్నేయ ఒడ్డు వైపు ఇటీవల అభివృద్ధి చేసిన పార్క్ ఉన్నాయి. రాంకాల ఆగ్నేయ పార్కులో తాజా ఆహార మార్కెట్ ఉంది. గుర్రపు స్వారీ, బోటింగ్ వంటి కార్యకలాపాలు కూడా ఉన్నాయి. శాలిని ప్యాలెస్, నల్ల రాయి, ఇటాలియన్ పాలరాయిలతో తయారు చేయబడింది. ఇప్పుడు ఇది హోటల్‌గా మార్చబడింది.
మూలాలు
వర్గం:సరస్సులు వర్గం:నీటి వనరులు వర్గం:మహారాష్ట్ర
గాలి పెంచల నరసింహారావు
గాలి పెంచల నరసింహారావు (ఇంటిపేరు - గాలి; వ్యక్తి పేరు - పెంచల నరసింహారావు) (1903 - 1964) తెలుగు చలనచిత్ర సంగీతదర్శకులలో మొదటి తరానికి చెందినవారు. దక్షిణభారతదేశంలో నిర్మితమైన మొట్టమొదటి చిత్రం సీతాకళ్యాణం (1934) ఆయన సంగీతం అందించిన మొదటి చిత్రం. ఆయన చివరి చిత్రం ఎన్.ఏ.టి వారి సీతారామ కల్యాణం (1961), ఆ చిత్రం ఆయన సంగీతం అందించిన చిత్రాలలో అన్నింటికన్నా పెద్ద విజయం సాధించింది. ఈ చిత్రంలో ఆయన స్వరపరచిన సీతారాముల కళ్యాణం చూతము రారండి పాట ఎంతో పెద్ద విజయం సాధించింది. ఆ పాట ఇప్పటికి శ్రీరామనవమి నాడు, పెళ్ళి కార్యక్రమాలలో వినిపిస్తూనే ఉంటుంది. ఆయన సంగీతం అందించిన తొలి, చివరి చిత్రాలు ఒకే నేపథ్యం ఉన్న కథతో తయారుకావడం కాకతాళీయం.
ఒట్టపాలెం శాసనసభ నియోజకవర్గం
ఒట్టపాలెం శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం పాలక్కాడ్ జిల్లా, పాలక్కాడ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
గాలి పెంచల నరసింహారావు
1936లో విడుదలైన మాయాబజార్ లేక శశిరేఖా పరిణయం చిత్రంలో ఆయన స్వరపరిచిన వివాహభోజనంబు పాటయే ఘంటసాల స్వరపరిచిన 1957లోని మాయాబజార్లోని పాటకు ఆదర్శం.
ఒట్టపాలెం శాసనసభ నియోజకవర్గం
మూలాలు
వర్గం:కేరళ శాసనసభ నియోజకవర్గాలు
గాలి పెంచల నరసింహారావు
బయటి లింకులు
వర్గం:1903 జననాలు వర్గం:1964 మరణాలు వర్గం:తెలుగు సినిమా సంగీత దర్శకులు వర్గం:జన్మస్థలం తెలియని వ్యక్తులు
తహర్పూర్
భౌగోళికం, జనాభా
Taharpur (113) అన్నది అమృత్‌సర్ జిల్లాకు చెందిన బాబ బకాలా తాలూకాలోని గ్రామం, ఇది 2011 జనగణన ప్రకారం 211 ఇళ్లతో మొత్తం 1296 జనాభాతో 344 హెక్టార్లలో విస్తరించి ఉంది. సమీప  పట్టణమైన Jandiala అన్నది 14 కి.మీ. దూరంలో ఉంది. గ్రామంలో మగవారి సంఖ్య 675, ఆడవారి సంఖ్య 621గా ఉంది. షెడ్యూల్డ్ కులాల సంఖ్య 273 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37759.
విద్యా సౌకర్యాలు
సమీప బాలబడులు (Saidpur)గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Saidpur)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Sarai)గ్రామానికి 5 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (Bhoe)గ్రామానికి 5 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
.
తాగు నీరు
మూత వేయని బావులు నీరు ఉంది.
సమాచార, రవాణా సౌకర్యాలు
.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. సహకార బ్యాంకు లేదు. వ్యవసాయ ఋణ సంఘం లేదు. సమీప వ్యవసాయ ఋణ సంఘం గ్రామానికి 10 కిలోమీటర్ల కన్నా దూరంలో ఉంది.
పౌర సరఫరాల శాఖ దుకాణం లేదు. సమీప పౌర సరఫరాల శాఖ దుకాణం గ్రామానికి 10 కిలోమీటర్ల కన్నా దూరంలో ఉంది.
ఆరోగ్యం, పోషణ, వినోద సౌకర్యాలు
.
విద్యుత్తు
. 1 1 1
భూమి వినియోగం
Taharpur (113) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
దిల్‍సుఖ్‍నగర్
చరిత్ర
మలక్‌పేట చుట్టూ ఉన్న వ్యవసాయ భూయజమాని దిల్‍సుఖ్‍ రాంప్రసాద్ పేరు మీదుగా దిల్‍సుఖ్‍నగర్ అనే పేరు వచ్చింది. రాంప్రసాద్ తన భూమిని ప్లాట్లుగా విభజించి, ఒక కాలనీని నిర్మించి, దానికి దిల్‍సుఖ్‍నగర్ అని పేరు పెట్టాడు. గతంలో పూర్తిగా నివాస శివారు ప్రాంతంగా ఉన్న దిల్‍సుఖ్‍నగర్ దశాబ్దకాలంలో బలమైన ఆర్థిక వృద్ధి కలిగిన ప్రధాన వాణిజ్య కేంద్రంగా మారింది. ఇక్కడ సాయిబాబా దేవాలయం ఉంది.
పరిపాలన
2007లో దిల్‍సుఖ్‍నగర్ ప్రాంతం హైదరాబాదు మహానగరపాలక సంస్థ లో విలీనం చేయబడింది.
రవాణా
దిల్‍సుఖ్‍నగర్ లో తెలంగాణ రాష్ట్ర రోడ్డు రవాణా సంస్థ బస్ డిపో ఉంది. దిల్‍సుఖ్‍నగర్ సమీపంలోని మలక్‌పేటలో హైదరాబాదు ఎం.ఎం.టి.ఎస్. స్టేషను ఉంది. ఇక్కడ హైదరాబాద్ మెట్రో ఆధ్వర్యంలోని దిల్‍సుఖ్‍నగర్ మెట్రో స్టేషను కూడా ఉంది.
సంఘటనలు
ఈ ప్రాంతం రెండుసార్లు ఉగ్రవాద దాడులకు గురైంది. రెండుసార్లు టైమ్ బాంబు ఉపయోగించి ఇక్కడ దాడులు జరిపారు. 2002లో మొదటి సంఘటన జరిగింది. ఈ దాడి విషయంలో సిమి అనే ఉగ్రవాద సంస్థపై ఆరోపణలు ఉన్నాయి, దీనిపై దర్యాప్తు జరుగుతోంది. రెండవసారి 2013లో జంట పేలుళ్ళ ఘటనలో 13మంది చనిపోగా, 83మంది గాయపడ్డారు. తరువాతి రోజుల్లో మరణాల సంఖ్య 17కి పెరిగింది. భారతీయ ముజాహిదీన్ అనే ఒక ఉగ్రవాద సంస్థ సభ్యులు ఈ పేలుళ్ళకు పాల్పడ్డారు.
ఇతర లంకెలు
వర్గం:హైదరాబాదులోని ప్రాంతాలు వర్గం:రంగారెడ్డి జిల్లా పట్టణాలు
ఆనంద్ దేవరకొండ
ఆనంద్ దేవరకొండ తెలుగు సినిమా నటుడు. ఆయన 2019లో వచ్చిన దొరసాని సినిమాతో సినీరంగంలోకి వచ్చాడు.
జననం & విద్యాభాస్యం
ఆనంద్‌ దేవరకొండ 1996లో హైదరాబాదు లో గోవర్ధన రావు, మాధవి దంపతులకు జన్మించాడు. ఆయన లిటిల్ ఫ్లవర్ హై స్కూల్ లో ఉన్నత విద్య పూర్తి చేసి, చికాగోలోని లయోల కాలేజ్ నుండి ఎంఎస్ పూర్తి చేశాడు. అనంతరం కొంతకాలం అక్కడే సాఫ్ట్ వేర్ ఉద్యోగం చేశాడు.
సినీ జీవితం
ఆనంద్ దేవరకొండ హీరో విజయ్ దేవరకొండ తమ్ముడిగా సినిమా ఇండస్ట్రీలోకి అడుగు పెట్టాడు. ఆయన 2019లో వచ్చిన దొరసాని సినిమాతో సినీరంగంలోకి అడుగు పెట్టాడు. అనంతరం మిడిల్ క్లాస్ మెలోడీస్ సినిమాలో నటించాడు. ఆనంద్ ప్రస్తుతం పుష్పక విమానం, ‘హైవే’ చిత్రాల్లో నటిస్తున్నాడు.
అవార్డ్స్
ఆనంద్‌ దేవరకొండ 2021 సెప్టెంబర్ 17న హైదరాబాద్‌లోని జేఆర్‌సీ కన్వెన్షన్‌ హాలులో జరిగిన సాక్షి మీడియా 2020 ఎక్స్‌లెన్స్‌ అవార్డుల కార్యక్రమంలో బెస్ట్‌ డెబ్యూ యాక్టర్‌ అవార్డును అందుకున్నాడు.
బయటి లింకులు
వర్గం:తెలుగు సినిమా నటులు వర్గం:హైదరాబాదు జిల్లా సినిమా నటులు వర్గం:1996 జననాలు
నడిగూడెం మండలం
నల్గొండ జిల్లా నుండి మార్పు
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం లోగడ నడిగూడెం మండలం,నల్గొండ జిల్లా,సూర్యాపేట రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా నడిగూడెం మండలాన్ని (1+10) 11 గ్రామాలుతో కొత్తగా ఏర్పడిన సూర్యాపేట జిల్లా, కోదాడ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 133 చ.కి.మీ. కాగా, జనాభా 29,553. జనాభాలో పురుషులు 14,662 కాగా, స్త్రీల సంఖ్య 14,891. మండలంలో 7,918 గృహాలున్నాయి.
మండల జనాభా
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	39,335 - పురుషులు 19,558 - స్త్రీలు 	19,777
పౌండ్రవర్ధన
పౌడ్రవర్ధన (బెంగాలీ;পুণ্ড্রবর্ধন) (బ పునరోబోర్ధను, పుల్వర్ధనుడు), భారత ఉపఖండంలోని పురాతన కాలంలో పాలించబడిన ఒక పురాతన రాజ్యం; పురాతనకాలంలో ఇది ఉత్తర బెంగాలు ప్రాంతంలో ఉంది.
పేరువెనుక చరిత్ర
‘పౌండ్ర’ అనే పదానికి సంబంధించి అనేక సిద్ధాంతాలు ఉన్నాయి. ఒక సిద్ధాంతం ప్రకారం ‘పౌడ్ర’ అనే పదం దాని మూలానికి ‘పాండు’ అనే వ్యాధి కారణంగా ఉంది. ఆ వ్యాధితో ఎక్కువ మంది ప్రజలు బాధపడుతున్న భూమి కనుక ఇది పౌండ్రాక్షేత్ర (పౌండ్ర భూమి) అని పిలుస్తారు. పుండా చెరకు జాతి. ఆ చెరకు జాతిని విస్తృతంగా పండించిన భూమిని పుండదేసా (పుండా భూమి) అంటారు. క్రీస్తుపూర్వం 8 వ -7 వ శతాబ్దానికి చెందిన ఐతేరేయ ఆర్యనకా వంటి తరువాత వేద గ్రంథాల ఆధారంగా పౌండ్ర అనేది సదానీరా నదికి (గండకి నది) తూర్పున నివసించిన ఆర్యేతర ప్రజల సమూహం. మహాభారతం కూడా ఇదే విధమైన సూచన చేసింది. సా.శ. 1 వ శతాబ్దంలో అశోకవదనలో ఈ భూమిని మొదటిసారి పౌడ్రద్రవర్ధనగా పేర్కొన్నారు.
అన్వేషణ
మహాస్థాన్గడు వద్ద శిథిలాల ఆవిష్కరణ, గుర్తింపుకు అనేక మంది వ్యక్తులు సహకరించారు. 1808 లో మహాస్థన్గడును కనుగొని సందర్శించిన మొట్టమొదటి యూరోపియన్ ఎఫ్. బుకానన్ హామిల్టన్, సి.జె.ఒ.డోనెల్, ఇ.వి. వెస్ట్‌ మాకోట్, బావెరిడ్జ్ అనుసరించారు. ఈ స్థలాన్ని పౌడ్రడ్రవర్ధన రాజధానిగా గుర్తించిన మొదటి వ్యక్తి అలెగ్జాండరు కన్నింగ్హం. ఆయన 1889 లో ఈ ప్రదేశాన్ని సందర్శించాడు.
పౌండ్ర ప్రజలు
వేద గ్రంథాలలో పౌండ్ర ప్రజల ప్రస్తావన ఉంది. మహాభారతంలోని దిగ్విజయ విభాగం వారిని మొంగైరుకు తూర్పున ఉన్నారని సూచిస్తూ, కోసీనది తీరంలో ఒక యువరాజు పాలించినట్లు సూచిస్తుంది.
గుప్తుల కాలం పురాణకథనాలు, ప్రాచీన చైనా రచయితలు పౌడ్రడ్రవర్ధన ఉత్తర బెంగాలులో ఉన్నట్లు పేర్కొన్నారు.
పురాతన కాలం
పౌండ్రరవర్ధన భూభాగంలో ఉన్న పౌండ్రనగర లేదా పౌండ్రవర్ధనపుర, శిథిలాలు బంగ్లాదేశులోని బోగ్రా జిల్లాలోని కరాటోయా నదీ తీరాన ఉన్నాయి.
పౌడ్రప్రజలు వారి ఆవాసాలు తరువాతి వేద సాహిత్యంలో అపవిత్రమైనవిగా భావించబడ్డాయి. ఎందుకంటే అవి వేద సంస్కృతికి దూరంగా జీవనవిధానం ఆచరించారు. క్రీస్తుపూర్వం 3 వ శతాబ్దం బ్రహ్మీ లిపిలో ప్రాకృతంలో వ్రాసిన ఒక శాసనం పురాతన ప్రదేశమైన మహాస్థాన్గడు వద్ద కనుగొనబడింది. పౌడ్రనగరం ఆ ప్రాంతంలోని మగధ వంటి ఆర్య సంస్కృతిలోని అనేక అంశాలను కలిగి ఉన్నట్లు సూచిస్తుంది. అశోకచక్రవర్తికి ముందు ఉత్తర బెంగాలులో, బెంగాలులోని ఇతర ప్రాంతాలలో బౌద్ధమతం ప్రవేశపెట్టబడింది. క్రీస్తుపూర్వం 2 వ శతాబ్దానికి చెందిన సాంచి వద్ద బౌద్ధ స్థూపం రెయిలింగు మీద రెండు శాసనాలు సూచించిన పునావధన నివాసులు ఇద్దరి బహుమతులను నమోదు చేశాయి. ఇందులో సూచించబడిన పునావధన నిస్సందేహంగా పౌడ్రవర్ధనను సూచిస్తుంది. ఆర్య-బ్రాహ్మణ సంస్కృతి ప్రభావం బెంగాలు, ఉత్తర భారతదేశం అంతటా వ్యాపించిన సమయంలో బెంగాలులో నివసిస్తున్న వివిధ ఆర్యేతర ప్రజలు శక్తివంతమైనవారుగా ఉన్నారు. అందువలన ఆర్య-బ్రాహ్మణ సంస్కృతి వ్యాప్తి తీవ్రంగా నిరోధించబడి సమీకరణకు చాలా సమయం పట్టింది.
పురాతన భారతదేశం అంతటా విస్తరించి ఉన్న పెద్ద సామ్రాజ్యాన్ని స్థాపించిన మౌర్యులు రాజధాని పాటలీపుత్ర (ఆధునిక పాట్నా) వద్ద ఉంది. ఇది పౌండ్రనగరానికి సమీపంలో లేదు. అశోకవదనం రచన ఆధారంగా గౌతమ బుద్ధుడు నిర్గ్రాంత జ్ఞాతిపుత్ర పాదాల వద్ద నమస్కరిస్తున్నట్లు చూపించే చిత్రాన్ని గీసిన తరువాత మౌర్య సామ్రాజ్యాన్ని పాలిస్తున్న అశోకచక్రవర్తి పౌడ్రరవర్ధనలోని అజీవికలందరిని చంపమని ఒక ఉత్తర్వు జారీ చేశాడు. ఈ ఉత్తర్వు ఫలితంగా అజివికశాఖకు అనుచరులు సుమారు 18,000 మంది ఉరితీయబడ్డారు. క్రీస్తుపూర్వం 185 లో మౌర్య పాలన ముగిసిన తరువాత సా.శ. 4 వ శతాబ్దంలో గుప్తుల రాక వరకు చిన్న రాజ్యాలు, గందరగోళం ఏర్పడింది. గుప్తా కాలం నాటి రాగి పలకలు వారి తూర్పు విభాగాన్ని పుంద్రవర్ధన భుక్తి (భుక్తి ఒక ప్రాదేశిక విభాగం) గా పేర్కొన్నాయి. గుప్తసామ్రాజ్యం క్రీస్తుశకం 6 వ శతాబ్దంలో క్షీణతను ఎదుర్కొంది. ఈ ప్రాంతం 567-79లో టిబెట్టు రాజు సంబాట్సనుతో యుద్ధం చేయడం కారణంగా పతనమై ఉండవచ్చు. తదనంతరం బెంగాలు రెండు సామ్రాజ్యాలుగా (తూర్పున సమతతా, పశ్చిమాన గౌడ) విభజించబడింది. కొన్ని పురాతన రికార్డులలో పౌడ్రవర్ధన గౌడలో భాగమైనట్లు ప్రస్తావించబడింది. ఇది సా.శ. 7 వ శతాబ్దంలో శశాంక రాజ్యంలో భాగంగా ఉంది.
క్షీణత
చైనా సన్యాసి, యాత్రికుడు జువాన్జాంగు (హ్యూయెన్ త్సాంగ్) 639-45లో ఈ ప్రాంతాన్ని సందర్శించిన యాత్రా రికార్డులలో పౌడ్రవర్ధన రాజును గురించి ప్రస్తావించలేదు. ఆయన కాజంగళ నుండి కామరూప వరకు పుంద్రవర్ధన మీదుగా ప్రయాణించాడు.
జువాన్జాంగ్ పౌండ్రవర్ధనను ఈ క్రింది విధంగా ప్రస్తావించారు:
అక్కడ ఇరవై బౌద్ధ మఠాలు, 3,000 మందికి పైగా అనుచరులు ఉన్నారు. వీరిచే ‘గొప్ప, చిన్న వాహనాలలో అనుసరించారు; దేవ-దేవాలయాల సంఖ్య 100 వివిధ వర్గాల అనుచరులు పెల్-మెల్ నివసించారు. దిగంబర నిర్గ్రాంతలు చాలా మంది ఉన్నారు.
7 వ -8 వ శతాబ్దంలో పౌడ్రవర్ధన గొప్పతనాన్ని కోల్పోయిందని సూచించబడింది. మహాస్థాన్గడు పురావస్తు త్రవ్వకాలు సా.శ. 12 వ శతాబ్దానికి చెందిన పాలల కాలంలో నిర్మించబడిన కోటగోడ వాడకాన్ని సూచిస్తున్నాయి. అయినప్పటికీ అవి శక్తి కేంద్రంగా లేవు. ఇది చంద్రవంశ రాజుల పాలితప్రాంతంలో భాగంగా ఉంది. భోజవర్మ సామ్రాజ్యంలో భాగంగా ఉంది. 13 వ శతాబ్దం నుండి ప్రారంభ ముస్లిం పాలకులు ఈ భూభాగాన్ని ఉపయోగించుకుని ఉండవచ్చు. కాని అప్పటికి అది అంత ముఖ్యమైనదిగా భావించబడలేదు. క్రమంగా దాని గుర్తింపు క్షీణించి ఇది పరిసర ప్రాంతంలో భాగమైంది. ప్రధాన నగరం లేదా రాజధాని పుంద్రవర్ధన, పుంద్రవర్ధనగరు లేదా పౌంద్రవర్ధనపూరు కూడా తన గుర్తింపును కోల్పోయి మహాస్థాను అని పిలువబడింది.
ఇస్లాం విస్తరణ
మహాస్తానులో ఉన్న ముస్లిమేతర ప్రజలలో ఇస్లాంను వ్యాప్తి చేయాలనే ఉద్దేశంతో మహాస్థాను ప్రాంతానికి వచ్చిన రాజ వంశానికి చెందిన షా సుల్తాను బాల్కి మహిసావరు మజారు (పవిత్ర సమాధి) ఉంది. ఆయన ఒక యుద్ధంలో స్థానిక రాజును ఓడించి ఆ ప్రాంత ప్రజలను ఇస్లాం మతంలోకి మార్చి అక్కడ స్థిరపడ్డాడు.
విస్తరణ
పౌండ్రవర్ధనలో ప్రస్తుత రాజ్షాహి, బోగ్రా, పబ్నా (బంగ్లాదేశులో), దీనజ్పూరు (భారతదేశం, బంగ్లాదేశులో) కలిపిన ప్రాంతం భాగంగా ఉన్నాయి. బుధగుప్తుడి కాలం నాటి దామోదర్పూరు తామ్రఫలక శాసనం ఆధారంగా (సా.శ. 476-94) పౌడ్రరవర్ధన ఉత్తర సరిహద్దున హిమాలయాలు ఉన్నాయి. పంద్రావర్ధన యొక్క పరిపాలనా, ప్రాదేశిక అధికార పరిధి పాల కాలంలో విస్తరించింది. పాలా, చంద్ర, సేన కాలాలలో పౌడ్రవర్ధనలో ఉత్తర బెంగాలు భౌగోళిక సరిహద్దుల వెలుపలి ప్రాంతాలు ఉన్నాయి. ఇది వారేంద్రీ లేదా వారేంద్రీ-మండలా పౌడ్రవర్ధన మహానగర కేంద్రంగా ఉంది. దీనికి అనేక శాసనాలు మద్దతు ఇస్తున్నాయి. ప్రధానంగా 10 వ శతాబ్దంలో పౌడ్రరవర్ధన క్షీణించిన సమయంలో వరేంద్ర లేదా వారేంద్ర ప్రస్తావనను ఉన్నట్లు కనుగొన్నారు.
రాఖల్దాసు బండియోపాధ్యాయ ఇలా అంటాడు, “ఉత్తర బెంగాలు మాత్రమే పౌడ్రవర్ధన భూభాగం కాదు. మనం ఇప్పుడు తూర్పు బెంగాలు అని పిలుస్తున్నది కూడా పుంద్రవర్ధన లేదా పుంద్రవర్ధన భూభాగంలో ఉంది. లక్ష్మణ సేన కుమారుడు కేశవ సేన పాలనలో ఒక తామ్రఫలక శాసనంలో అనగా 12 వ శతాబ్దంలో పుంద్రవర్ధన లేదా పుంద్రవర్ధన భూభాగంలో బిక్రాంపూరు ప్రాంతాలు ఉన్నాయి. ” దక్షిణ పౌడ్రవర్ధన సుందర్బను ప్రాంతాలకు విస్తరించింది.
ఈ ప్రాంతంలోని అనేక జలమార్గాలు రవాణాకు ప్రధాన మార్గాలుగా ఉన్నాయి. పురాతన సాహిత్యంలో కొన్ని రహదారులకు సూచనలు ఉన్నాయి. సోమదేవుని కథాసరిత్సాగరలో పౌడ్రరవర్ధన నుండి పాటలీపుత్ర వరకు ఉన్న రహదారి గురించి ప్రస్తావించబడింది. జువాన్జాంగు కాజంగళ నుండి పౌండ్రవర్ధన వరకు ప్రయాణించి ఆ తరువాత విశాలమైన నదిని దాటి కామరూపానికి వెళ్ళాడు. పౌడ్రవర్ధన నుండి మిథిలకు వెళ్లే రహదారి గురించి సూచనలు ఉన్నాయి. తరువాత పాటలీపుత్ర, బుద్ధ గయ గుండా వారణాసి, అయోధ్య వరకు వెళుతున్నాయి. చివరకు సింధు, గుజరాతు లకు వెళతాయి. ఇది ఒక ప్రధాన వాణిజ్య మార్గంగా ఉండవచ్చని భావిస్తున్నారు.
మూలాలు
వర్గం:History of Bengal వర్గం:History of Bangladesh వర్గం:Historical Indian regions వర్గం:Ancient divisions in Bengal
ఆంధ్ర క్రైస్తవ కళాశాల
ఆంధ్ర క్రైస్తవ కళాశాల అన్నది భారతదేశంలోని పురాతన కళాశాలలో ఒకటి, ఇది 1885లో ప్రారంభించబడింది. ఆంధ్రా క్రైస్తవ కళాశాల ప్రొటెస్టంట్ చర్చిల విద్యా సంస్థ యొక్క భాగం. ఈ కళాశాల ఇంటర్మీడియట్, అండర్ గ్రాడ్యుయేట్, గ్రాడ్యుయేట్ విద్యార్థులను అనుమతించి ఆచార్య నాగార్జున విశ్వవిద్యాలయం ద్వారా డిగ్రీలను ప్రధానం చేస్తుంది, ఈ కళాశాల ఆచార్య నాగార్జున విశ్వవిద్యాలయానికి అనుబంధంగా ఉంది. సెయింట్ జార్జ్ ఈ కళాశాలకు పోషకుడిగా ఉండేవాడు. ఈ కళాశాల ప్రవేశ ద్వారం వద్ద ఈయన విగ్రహం ఉంటుంది. ఆంధ్ర ఎవాంజెలికల్ లూథరన్ చర్చి ద్వారా ఎన్నుకోబడిన అధికారులు ఈ కళాశాలను నిర్వహిస్తున్నారు.
చరిత్ర
1885లోనే గుంటూరులో తొలి కళాశాల, భారతదేశంలో తొలి పాశ్చాత్య కళాశాలల్లో ఒకటి అయిన ది అమెరికన్ ఇవాంజికల్ లూథరన్ మిషన్ కళాశాల స్థాపించారు. 1926లో ఆంధ్ర విశ్వవిద్యాయానికి అనుబంధంగా మారేవరకూ మద్రాసు విశ్వవిద్యాలయానికి అనుబంధంగా ఇది పనిచేసేది. 1928లో దీన్ని ఆంధ్రా క్రిస్టియన్ కళాశాల (ఏ.సి.కాలేజి) గా పేరు మార్చారు.
ఇంటర్మీడియట్
ప్రీ-యూనివర్సిటీ లేదా ఇంటర్మీడియట్ కోర్సులు ఈ కళాశాలచే అందించబడుతున్నాయి. ఈ కళాశాల ఆంధ్ర ప్రదేశ్లో పూర్వ-విశ్వవిద్యాలయ కోర్సుల (పియుసి) కోసం నియంత్రణ అధికారమున్న బోర్డ్ ఆఫ్ ఇంటర్మీడియట్ ఎడ్యుకేషన్, హైదరాబాద్కు అనుబంధంగా ఉంది.
ఈ కళాశాలయందు అందుబాటులో ఉన్న కోర్సు కలయికలు ఈ క్రింద ఇవ్వబడ్డాయి:
ఈ కళాశాలలో చదివిన ప్రముఖులు
చలనచిత్రరంగం నాటకరంగం సాహిత్యం రాజకీయరంగం వేదాంతశాస్త్రం
షూటింగ్ లలో
తెలుగులో తీసిన హాస్య ప్రధాన చిత్రం పిల్లజమీందార్‌ను ఈ కళాశాలలో షూటింగ్ చేశారు, అయితే ఈ సినిమాలో మంగమ్మ స్మారక కళాశాల (మంగమ్మ మెమోరియల్ కాలేజ్), సిరిపురం అనే పేరుతో చూపించారు.
వెలుపలి లంకెలు
వర్గం:ఆంధ్రప్రదేశ్ కళాశాలలు వర్గం:1885లో స్థాపించబడిన విద్యా సంస్థలు వర్గం:గుంటూరులోని కళాశాలలు వర్గం:భారతదేశంలో 1885 స్థాపనలు వర్గం:1885 స్థాపితాలు
అసమానత్వం నుంచి అసమానత్వం లోకే
మూడు తరాల రష్యన్ల కథ పై విమర్శలు
హైదరాబాద్ ఫెమినిస్ట్ స్టడీ సర్కిల్ వారు అలెక్సాండ్రా కొల్లొంటాయ్ వ్రాసిన మూడు తరాల ప్రేమ కథని తెలుగులోకి అనువదించారు. ఆ కథ ప్రేమని కాకుండా వ్యభిచారాన్ని ప్రోత్సహించేలా ఉందని రంగనాయకమ్మ విమర్శించారు. ఆ కథలో ముగ్గురు స్త్రీలు అనేక మంది పురుషులతో కలిసి తిరుగుతారు. ఒక స్త్రీ భర్త ఉండగా మరో పురుషునితో పడుకుని బిడ్డని కంటుంది. ఆ విషయం భర్తకి తెలిసినా తన భార్యని విమర్శించడు. పెళ్ళికి ముందు మోసపోవడం వల్లో, రేప్ వల్లో బిడ్డని కన్న స్త్రీని పెళ్ళి చేసుకుంటే ఫర్వా లేదు కానీ భర్త ఉండగా మరో పురుషునితో పడుకుని బిడ్డని కన్న స్త్రీతో కాపురం చేసే వాడు భర్త ఎలా అవుతాడని రంగనాయకమ్మ ప్రశ్నించారు. అలాంటి భర్తలకి కూడా పరాయి స్త్రీలతో సంబంధాలు ఉంటాయి కనుక వాళ్ళు భర్తలు కారని రంగనాయకమ్మ అన్నారు. మరో ఇద్దరు స్త్రీలు మొదటి స్త్రీ కంటే పెద్ద తిరుగుబోతులు. వాళ్ళు అసలు పెళ్ళే చేసుకోకుండా పిల్లల్ని కంటారు. పిల్లలకి తండ్రి పోషణ, బాధ్యత అవసరం లేదని అనుకుంటారు. ఈ కథ పచ్చి బూతు కథ అని రంగనాయకమ్మ విమర్శించారు.
సామ్రాజ్యవాద సంస్కృతి పై విమర్శలు
సామ్రాజ్యవాద దేశాల నుంచి దిగుమతి అయిన సంస్కృతిని విమర్శిస్తూ రంగనాయకమ్మ గారు ఈ పుస్తకంలో వ్యాసాలు చేర్చారు. ఒక సినిమా నటి ఒక మీటింగులో తన బ్యాక్ గ్రౌండ్ గురించి ఇలా చెప్పుకుంది "తన తండ్రి ఎవరో తనకి తెలియదట, తన తల్లి ప్రయాణంలో కలిసిన ఒక యాత్రికునితో లైంగిక సంయోగం చెయ్యడం వల్ల తాను పుట్టిందట. తాను తన జీవితంలో ఎన్నడూ తన తండ్రిని చూడలేదట. దారిలో కలిసిన బాటసారితో సంయోగం చేసేది వీధి వ్యభిచారే. ఇలాంటి సంస్కృతిని సామ్రాజ్యవాద దేశాల నుంచి దిగుమతి చేసుకుని మన దేశంలో కూడా కొందరు చెడు తిరుగుళ్ళకి పోతున్నారని రంగనాయకమ్మ వ్రాసారు.
ఇతర రచయితల పై విమర్శలు
ఒక రచయిత్రి పురుషులు కూడా పెళ్ళి చేసుకోకుండా తండ్రులు కావచ్చని, ఒక స్త్రీ పురుషునితో ఉచితంగా పడుకుని బిడ్డని కని ఆ బిడ్డని పురుషునికి దానంగా ఇవ్వవచ్చని వ్రాసింది. ఆ రచయిత్రిని విమర్శిస్తూ కొంత మంది స్త్రీలు ఉత్తరాలు వ్రాసారు. రంగనాయకమ్మ కూడా ఆ రచయిత్రిని విమర్శించారు. భూస్వామ్య సమాజంలో పేద స్త్రీ తన బిడ్డని పోషించలేక బిడ్డని అమ్మేస్తుంది. బిడ్డని ఉచితంగా దానం చెయ్యడం అనేది బిడ్డని అమ్ముకునే భూస్వామ్య నీతి కంటే హీనమైన నీతి అని రంగనాయకమ్మ విమర్శించారు.
విమర్శలకు ప్రతి విమర్శలు
రంగనాయకమ్మని చందు సుబ్బారావు వంటి మార్క్సిస్టులు కూడా విమర్శించారు. డబ్బులు తీసుకుని పడుకుంటేనే అది వ్యభిచారం అవుతుంది కానీ స్వచ్చందంగా పడుకుంటే వ్యభిచారం కాదని విమర్శకుల వాదన. డబ్బులు తీసుకోకపోయినా ప్రేమ లేని సెక్స్ వ్యభిచారంతో సమానం అని రంగనాయకమ్మ అన్నారు. స్త్రీవాద వివాదాలు అనే పుస్తకంలో కూడా చందు సుబ్బారావు వివరణ ప్రచురితమయ్యింది. సుబ్బారావు ఇలా వివరణ ఇచ్చారు "భూస్వామ్య సమాజంలో పురుషుడు అనేక మంది స్త్రీలతో తిరుగుతాడు కానీ తన భార్య మాత్రం తనతో తప్ప మరే మగవాడితో సంయోగం చెయ్యకూడదని అనుకుంటాడు. ఈ భూస్వామ్య నీతిని వ్యతిరేకించడానికి పెళ్ళైన ఆడవాళ్ళు కూడా పరాయి మగవాళ్ళతో సంయోగం చెయ్యాలి". రంగనాయకమ్మ దీన్ని వ్యభిచారం అనుకున్నా తాను మాత్రం వ్యభిచారం అనుకోను అని అన్నారు. వరవరరావు కూడా ఈ విషయంలో రంగనాయకమ్మని విమర్శించారు. హైదరాబాద్ ఫెమినిస్ట్ స్టడీ సర్కిల్ ని అంత తీవ్రంగా విమర్శించాల్సిన అవసరం లేదన్నారు. వరవరరావు బొనపార్టిస్టు లాగ ఇటు విప్లవవాదులకి, అటు విప్లవ వ్యతిరేక లక్షణాలు కలిగిన వారికి ఒకే సమయంలో దగ్గర అవ్వాలని అనుకుంటున్నారని రంగనాయకమ్మ సమాధానం చెప్పారు. చందు సుబ్బారావు వంటి వారు మానవ పందుల జీవితాన్ని కూడా మార్క్సిజంగా భావిస్తున్నారని కూడా ఆమె అన్నారు.
చలం సాహిత్యం ఆధారంగా విమర్శలు
రంగనాయకమ్మ తాను చలం శిష్యురాలినని చెప్పుకున్నపట్టికీ చలం అభిమానులైన వరవరరావు, చందు సుబ్బారావు రంగనాయకమ్మని విమర్శించారు. "భార్యని స్వేఛ్ఛ అంటే ఏమిటో తెలియని జీవఛ్ఛవంగా మార్చడం కంటే పెళ్ళికి ముందు పది సార్లు శీలం పోగుట్టుకున్న స్త్రీని పెళ్ళీ చేసుకోవడం గొప్ప" అని చలం అన్నారు. ఈ సూత్రం ఆధారంగా రంగనాయకమ్మని విమర్శించే వారు కూడా ఉన్నారు. చలం సాహిత్యం పై "వార్త" పత్రికలో వ్రాసిన ఒక వ్యాసంలో రంగనాయకమ్మ ఇలా వ్రాసారు "కొంత మంది నీతి లేని వాళ్ళు తమ తిరుగుబోతుతనాన్ని సమర్థించుకోవడానికి చలం పేరు చెప్పుకుంటున్నారు. వారు చలం రచనలలోని నెగటివ్స్ ని మాత్రమే ఆదర్శంగా తీసుకుంటున్నారు". చలం బతికి ఉంటే అతను ఇలాంటి వారిని సమర్థించరని కూడా ఆమె అన్నారు.
మూలాలు
వర్గం:తెలుగు పుస్తకాలు వర్గం:రంగనాయకమ్మ రచనలు
దారి
దారి లేదా మార్గం (Way) అనగా ఒక నిర్ధిష్టమైన త్రోవ చూపేది. సాధారణంగా ఉపయోగించే రహదారి ఇందుకు ఉదాహరణ. దట్టమైన అడవులలో వెళ్లవలసి వచ్చినప్పుడు తెలుస్తుంది ఈ త్రోవలు ఎంత ముఖ్యమైనవో. ఆకాశంలో ప్రయాణించే విమానాలకు, సముద్రంలో ప్రయాణించే నావలకు ఇలాంటి రహదారులు ఏవీ ఉండవు. అయినా దిక్సూచి మూలంగా ఇవి ప్రయాణిస్తాయి.
మానవ జీవిత ప్రయాణానికి త్రోవ చూపించే వ్యక్తులను సామాన్యంగా మార్గదర్శి అంటారు. ఇక్కడ కూడా ఒక గమ్యాన్ని చూపించడం అంటే నిర్ధిష్టమైన లక్ష్యాన్ని చూపించడం అని అర్ధం.
తెలుగు భాషలో దారి పదానికి వివిధ ప్రయోగాలున్నాయి. దారి అనగా మార్గము A way, road, path. A manner, mode, method. దారికి వచ్చినది అనగా సవ్యంగా నడుచుచున్నది. it is cleared up, it has turned out well, she has come to her senses. (సంస్కృతంలో ధారి) One who bears, ధరించువాడు; ఉదా: జడదారి అనగా జడను ధరించినవాడు. దారిక లంజ, వేశ్య అనగా A harlot. దారికొట్టు అనగా To rob on the high way. దారిబడి అనగా A convoy or guard, an escort.
మూలాలు
వర్గం:రవాణా వ్యవస్థ
Way
దిల్‍సుఖ్‍నగర్ మెట్రో స్టేషను
దిల్‍సుఖ్‍నగర్ మెట్రో స్టేషను,  హైదరాబాదు లోని దిల్‍సుఖ్‍నగర్ ప్రాంతంలో ఉన్న మెట్రో స్టేషను. హైదరాబాద్ మెట్రో ఎరుపురంగు లైనులో ఉన్న ఈ మెట్రో స్టేషను 2018లో ప్రారంభించబడింది. మెగా థియేటర్, సాయిబాబా ఆలయం, కోనార్క్ థియేటర్, దిల్‍సుఖ్‍నగర్ బస్ డిపో, రాజధాని థియేటర్, ప్రగతి డిగ్రీ కళాశాల సమీపంలో ఈ మెట్రో స్టేషను ఉంది.
చరిత్ర
2018, సెప్టెంబరు 24న ఈ మెట్రో స్టేషను ప్రారంభించబడింది.
నిర్మాణం
దిల్‍సుఖ్‍నగర్ ఎలివేటెడ్ మెట్రో స్టేషను హైదరాబాద్ మెట్రో ఎరుపురంగు లైనులో ఉంది.
సౌకర్యాలు
స్టేషన్లలో కింది నుండి పై ప్లాట్‌ఫాం వరకు మెట్లు, ఎలివేటర్లు, ఎస్కలేటర్లు ఉన్నాయి.
రైలు సర్వీసు
మియాపూర్, ఎల్.బి. నగర్ ల మధ్య ప్రతి 3.5 - 7 నిమిషాలకు మూడు కోచ్ రైళ్లు ఈ స్టేషను గుండా నడుస్తాయి.
ఇతర లంకెలు
వర్గం:హైదరాబాదు మెట్రో స్టేషన్లు వర్గం:2018 స్థాపితాలు
శశికళ కకొడ్కర్
శశికళ కకొడ్కర్ (1935 జనవరి 7 – 28 అక్టొబరు 2016), గోవాకు చెందిన ప్రముఖ రాజకీయ నాయకురాలు. ఆమెను అందరూ తాయి (మరాఠీలో అక్క అని అర్ధం) అని పిలుస్తారు. గోవాలోని మహారాష్ట్రవాడీ గోమంటక్ పార్టీకి చెందిన ప్రముఖ నాయకురాలు ఆమె. గోవాకు, డామన్ అండ డయూలకు రెండుసార్లు ముఖ్యమంత్రిగా పనిచేశారు శశికళ. మహారాష్ట్రవాడీ గోమంటక్ పార్టీకి అధ్యక్షురాలుగా కూడా చేశారామె.
తొలినాళ్ళ జీవితం, నేపధ్యం
1935 జనవరి 7న గోవాలోని పెర్నెంలో జన్మించారు శశికళ. ఆమె తల్లిదండ్రులు దయానంద్, సునందాబాయ్ బండోడ్కర్ లకు ఈమె తొలి సంతానం. ఆమె తోబుట్టువులు ఉషా వెంగుర్లెకర్, క్రాంతి రావు, జ్యోతి బండోడ్కర్, సిద్ధార్ధ్ బండోడ్కర్. ఆమె జన్మించే నాటికి గోవా పోర్చ్యుగీస్ పాలనలో ఉంది.
ముష్తిఫంద్ పాఠశాలలో ప్రాథమిక విద్య అభ్యసించిన శశికళ, పనజీలోని పీపుల్స్ హైస్కూలులో మెట్రిక్యులేషన్ చదివారు. ఆమె 11వ ఏట గోవా విముక్తి ఉద్యమంలో పాల్గొని, పోర్చ్యుగీస్ ప్రభుత్వానికి వ్యతిరేకంగా నినాదాలు చేశారు శశికళ. ఈ కారణంగా పోలీసుల లాఠీచార్జికి కూడా గురయ్యారామె. ధర్వాడ్ లోని కర్ణాటక్ విశ్వవిద్యాలయంలో ఆర్ట్స్ లో బ్యాచిలర్ డిగ్రీ చదివారు ఆమె. అందులో మానవ, సామాజిక శాస్త్రాలు, చరిత్ర ఆమె సబ్జెక్టులు. ముంబైలోని ఎల్ఫిన్ స్టోన్ కళాశాలలో ఎం.ఎ చదివారు శశికళ.
1963లో, గోవా, డామన్ అండ డయూ ప్రాంతాలకు జరిగిన మొట్టమొదటి ఎన్నికల్లో శశికళ తండ్రి దయానంద్ బండోడ్కర్ మొట్టమొదటి ముఖ్యమంత్రిగా ఎన్నికయ్యారు. 1963లోనే ఆమె గురుదత్ కకొడ్కర్ ను వివాహం చేసుకున్నారు. 1968లో గురుదత్ బండోడ్కర్ గ్రూప్ ఆఫ్ కంపెనీస్ కు జనరల్ మేనేజర్ గా నియమితులయ్యారు. ఆమె యూత్ రెడ్ క్రాస్ సొసైటీ, ఆల్ ఇండియా విమెన్స్ కాన్ఫరెన్స్, సెంట్రల్ సోషల్ వెల్ఫేర్ బోర్డ్ లలో ఆమె సభ్యురాలిగా వ్యవహరిస్తున్నారు.
నిష్కలంక్ మహాదేవ్ ఆలయం
నిష్కలంక్ మహాదేవ్ ఆలయం గుజరాత్  లోని భావ్‌నగర్ సమీపంలోని సముద్రం లోపల వున్న శివాలయం. సాధారణంగా హిందూ ఆలయాలు కొండల్లోనూ, నదీ తీరంలోను, సముద్రం తీరంలోను, వుంటాయి. కానీ ఈ ఆలయం సముద్రంలో ఉంది.
నిష్కలంక్ మహా దేవ్ ఆలయం గుజరాత్ లోని భావ్ నగర్ కి 23 కిలో మీటర్ల దూరంలో, అరేబియా సముద్ర తీరంలో కొలియాక్ గ్రామం వున్నది. అక్కడ సముద్ర తీరంలోపల మూడు కిలోమీటర్ల దూరంలో వెలసింది. ఈ ఆలయంలోని శివుడిని ఎప్పుడు పడితే అప్పుడు దర్శించుకునే వీలుండదు. ఎందుకంటే రాత్రి ఎనిమిది గంటల ప్రాంతంలో ఆ ఆలయం నుండి మూడు కిలో మీటర్ల ముందు వరకు ఉధృతమైన అలలు వచ్చేస్తాయి. దాంతో ఆ గుడి సముద్రంలో మునిగి పోతుంది. అప్పుడు గుడి ఆనవాళ్లు కూడ కనబడవు. మధ్యాహ్నం ఒంటి గంట ప్రాంతంలో నిదానంగా అలలు వెనక్కి వెళ్లిపోవడంతో గుడి బయటికి కనబడుతుంది. ఈ దృశ్యాన్ని చూడడానికే భక్తులు సముద్ర తీరానికి వస్తారు.
స్థల పురాణం
మహా భారత యుద్ధంలో పాండవులు గెలిచినా వారికి దాయాదులను చంపిన పాపం చుట్టుకుంటుంది. దాంతో ఆ పాపం నుండి విముక్తి పొందడానికి శ్రీకృష్ణుడిని శరణు కోరగా  శ్రీకృష్ణుడు  'ఒక నల్లని ఆవుకు నల్లని జండా కట్టి అది ఎంత దూరం వెళితే అంత దూరం వెళ్లమని, ఎప్పుడైతే ఆ ఆవూ, జండా రెండు తెల్లగా మారతాయో అప్పుడు ఆ పాపం నుంచి ముక్తి లభిస్తుందని ' చెప్తాడు. ఆ మేరకు పాండవులు రోజులతరబడి ఆ ఆవు వెంట నడిచి వెళతారు. చివరికి కొలియాక్ గ్రామం సరిహద్దుల్లో అరేబియా సముద్ర తీరానికి చేరగానె ఆవు, జెండా తెల్లగా మారిపోతాయి. ఆ ప్రాంతంలో పాండవులు శివనామం జపిస్తూ ఘోర తపస్సు చేయగా అప్పుడు శివుడు ఆ పంచ పాడవులకు ఒక్కొక్కరి ఎదుట ఒక్క స్వయంభూ శివలింగంగా అవతరిస్తాడు. ఆనందంతో పాండవులు ఆ అయిదు లింగాలకుపూజలు నిర్వహించి ఆలయాన్ని నిర్మిస్తారు. ఆ విధంగా పాండవులకు కళంకాలు తొలిగిపోగా ఆ ప్రదేశమే నిష్కలంక్ మహాదే వాలయంగా ప్రసిద్ధి పొందిందని పురాణ గాధ.
దైవ దర్శనం
ఉదయం పది గంటలకే భక్తులు సముద్ర తీరానికి వస్తారు. రానురాను అలల ఉదృతి తగ్గగానే మెల్లమెల్లగా జెండాతో ఓ స్తూపము, ఐదు శివలింగాలు దర్శనమిస్తాయి. అప్పుడు భక్తులు వెళ్లి ఆ లింగాలకు పూజలు చేస్తారు. అమావాస్య, పౌర్ణమి రోజుల్లో, మహా శివరాత్రి రోజుల్లో ప్రత్యేక పూజలు నిర్వహిస్తారు భక్తులు. మరణించిన తమ పెద్దల అస్తికలను అక్కడ సముద్రంలో కలిపితే వారి అత్మ శాంతిస్తుందని భక్తుల విశ్వాసం. అందుకోసం జనాలు ఎక్కువ సంఖ్యలో వస్తుంటారు.
వెళ్ళే మార్గం
సికింద్రాబాద్ నుండి వెళ్లే భావనగర్ ఎక్స్‌ప్రెస్  లో భావనగర్ చేరి అక్కడి నుండి బస్సులు, ఆటోలు, టాక్సీల ద్వారా కొలియాక్ వెళ్లి స్వామిని దర్శనం చేసుకోవచ్చు.
మూలాలు
వర్గం:గుజరాత్ వర్గం:శివాలయాలు వర్గం:గుజరాత్ పర్యాటక ప్రదేశాలు
మార్పు పద్మనాభం
thumb మార్పు పద్మనాభం కమ్యూనిస్టు నేత.
జీవిత విశేషాలు
ఆయన కాంగ్రెస్ పార్టీలోఉంటూ భారత స్వాతంత్ర్య సంగ్రామంలో పాల్గొన్నారు. ఆయన మార్చి 5 1896 న శ్రీకాకుళం జిల్లా లోని మందస మండలానికి చెందిన భిన్నళ మదనాపురం గ్రామంలో రైతు కుటుంబంలో జన్మించారు. జాతీయోద్యమ కాలంలో మందస ఎస్టేట్ కాంగ్రెస్ సంఘ అధ్యక్షునిగా, జిల్లా రైతు సంఘం అద్యక్షునిగా, జిల్లా కాంగ్రెస్ కార్యవర్గ సభ్యునిగా బాధ్యతలు నిర్వహిస్తూ జిల్లాలో జరిగిన పలు ఉద్యమాల్లో అగ్రభాగాన నిలిచారు. గాంధీజీ పిలుపు మేరకు 1930లో ఉప్పు సత్యాగ్రహంలో పాల్గొన్నారు. ఆనాడు ఇచ్చాపురం నుండి మద్రాసు వరకు జరిగిన రైతు రక్షణ పాదయాత్రలో పాల్గొన్నారు. స్వాతంత్ర్యోద్యమంలో పాల్గొన్న కారణంగా ఆయనకు బ్రిటిష్ వారు రెండున్నరేళ్ళు జైలు శిక్ష విధించారు. 1940 లోజరిగిన పలాసలో జరిగిన చరిత్ర ప్రసిద్ధి గాంచిన అయిదో అఖిల భారత కిసాన్ మహాసభల నిర్వాహకుల్లో ఆయన ముఖ్యులు. ఈ సభలో జమీందారుల దిష్టి బొమ్మల్ని తగులబెట్టి రైతులు నిరసన వ్యక్తం చేసారు. ఆ తర్వాత కొద్ది రోజులకే గుడారిరాజమణిపురంలో బ్రిటిష్ ప్రభుత్వం రైతులపై కాల్పులు జరిపింది. వీరగున్నమ్మతో పాటు నలుగురు రైతు నాయకులు మృతి చెందారు. ఇందులో పద్మనాభం ప్రత్యక్షంగా పాల్గొని బ్రిటిష్ పోలీసులకు ఎదురొడ్డి ధైర్యసాహసాలను ప్రదర్శించాడు. జమీందార్లు ఈయనపై కసితో పెట్టిన కేసుల ఫలితంగా రెండున్నరేళ్ళు జైలు శిక్ష అనుభవించాడు. గుడారి రాజమణిపురం కాల్పుల తరువాత ఆయన గానుగుల తరుణాచారి, బెందాళం గవరయ్య వంటి రైతు సంఘ నాయకులు శ్రామిక రాజ్య దృక్పధాన్ని అనుసరించారు. 1942లో క్విట్ ఇండియా ఉద్యమమ్లో పాల్గొన్నందుకు మరలా జైలు శిక్ష అనుభవించాడు. బళ్ళారి జైలులోనే ఆయన కమ్యూనిస్టు ఉద్యమాలపై ఆకర్షితులయ్యారు. మందస కాల్పుల కాల్పుల సంఘటన తరువాత ఆయనను అఖిల భారత కాంగ్రెస్ కమిటీ సర్దార్ బిరుదు యిచ్చి సత్కరించింది. 1944లో జైలు నిర్బంధం నుంచి బయటికి వచ్చిన తరువాత ఉత్తరాంధ్రలో అరుణ పతాక ఆశయాలను ప్రచారం చేసి కట్టుబడిన తొలితరం కమ్యూనిస్టుగా ఆయన చరిత్రలో నిలిచారు.
లక్ష్యసిద్ధికి పోరాటం
తెలంగాణలో సాయుధ రైతాంగ పోరాటం ఉవ్వెతున సాగుతున్న కాలంలో పద్మనాభం భార్య వియోగాన్ని పొందినా ఆ పోరాట స్ఫూర్తితొ 1947-48లో జమీందారీ వ్యవస్థ రద్దును కోరుతూ పోరాటం చేశారు. దాంతో అప్పటి భారత ప్రభుత్వం 1948 జూన్ లో అరెస్టు చేసి కడలూరు జైలులో నిర్బంధించింది, "శత్రు శిబిరంలోనైనా ఉగ్ర నరసింహుడ్నే' అని రుజువు చేస్తూ 1949లో రాజకీయ ఖైదీల హక్కుల కోసం జైలు అధికారులతో పోరాటం చేసిన దీరుడు పద్మనాభం. పోలీసులు తీవ్ర చిత్రహింసల వల్ల క్షయ వ్యాధిగ్రస్తుడై కడలూరు జైలునుంచి 1951 ఫిబ్రవరిలో విడుదలయ్యాడు, కమ్యూనిసు పార్టీ నిర్ణయం మేరకు 1952, 55 సంవత్సరాల్లో సోంపేట నుంచి శాసనసభకి పోటీచేసి కొద్ది ఓట్ల తేడాతో ఓడిపోయారు. 1953లో టెక్కలిలో సత్యాగ్రహం 19రోజులు నడిపి విజయాన్ని సాధించారు.
నిస్వార్థపరుడు
రోజురోజుకీ తన ఆరోగ్యం &ణిస్తున్నా ఆర్థికంగా అవస్థపడుతున్నా చలించలేదు. శ్రీకాకుళం జిల్లాలో కమ్యూనిసు పార్టీ నిర్మాణానికి అహర్నిశలు శ్రమించారు. కడలూరు వైలు డిటెన్యూలు చందాలు వసూలుచేసి తనకి రూ.500 పంపిస్తే ఆ డబ్బును పార్టీ నిధికి అప్పగించిన నిస్వార్థపరుడు. ఎంతో దారిద్ర్యాన్ని అనుభవించి కోట్లాది శ్రమ జీవుల బాగుకోసం ఉద్యమించిన కార్యదీక్షాపరుడు పద్మనాభం. నేటితరం హృదయాల్లో '"సర్దర్ మార్పు వద్మనాభం తాత"గా చెరగని ముద్ర వేసిన రైతాంగ ఉద్యమ మార్గదర్శి మార్పు పద్మనాభం. 1920లో రాజకీయ రంగ ప్రవేశం చేసిన నాటినుంచి తన తుదిశ్వాన విడిచే వరకు ప్రజా ఉద్యమాల్లో నిజాయితీగా నిలబడాడు. చివరికి 1986 జనవరి 14న 'సంక్రాంతి' పర్వదినాన తన జన్మస్థలమైన భిన్నళ మదనాపురంలో అమరత్వం పొందారు. నమ్మిన సిద్దాంతం పట్ల విశ్వాసం, నిర్బంధాన్ని లక్ష్యపెట్టని దైర్యం, నిస్వార్ణం, కార్యదీక, పటుదల, నిజాయితీ మార్పు పద్మనాభానికి మిగిలిన ఆస్తి.
ఇతర లింకులు
వర్గం:కమ్యూనిస్టు నాయకులు వర్గం:1896 జననాలు వర్గం:శ్రీకాకుళం జిల్లా స్వాతంత్ర్య సమర యోధులు వర్గం:శ్రీకాకుళం జిల్లా కమ్యూనిస్టు నాయకులు వర్గం:శ్రీకాకుళం జిల్లా ఉద్యమకారులు
బౌలువాడ
బౌలువాడ భారతదేశం,ఆంధ్రప్రదేశ్ లోని విశాఖపట్నం జిల్లా అనకాపల్లి మండలం లోని ఒక జనగణన పట్టణం. ఇది విశాఖపట్నం నగరానికి పశ్చిమాన 27 కి.మీ.దూరంలో ఉంది.
జనాభా గణాంకాలు
2011 జనాభా లెక్కల ప్రకారం, బౌలువాడ జనగణన పట్టణంలో మొత్తం 1,353 కుటుంబాలు నివసిస్తున్నాయి. బౌలువాడ మొత్తం జనాభా 5,001 అందులో 2,427 మంది పురుషులు కాగా 2,574 మంది స్త్రీలు ఉన్నారు. పట్టణ సగటు లింగ నిష్పత్తి 1,061. 0-6 సంవత్సరాల వయస్సు గల పిల్లల జనాభా 577, ఇది మొత్తం జనాభాలో 12%. 0-6 సంవత్సరాల మధ్య 288 మంది మగ పిల్లలు, 289 మంది ఆడ పిల్లలు ఉన్నారు. బాలల లింగ నిష్పత్తి 1,003, ఇది సగటు లింగ నిష్పత్తి (1,061) కంటే తక్కువ. అక్షరాస్యత రేటు 63.1%. 2022 పునర్వ్యవస్థీకరణ ముందు విశాఖపట్నం జిల్లా 66.9% అక్షరాస్యతతో పోలిస్తే బౌలువాడ తక్కువ అక్షరాస్యతను కలిగి ఉంది. పురుషుల అక్షరాస్యత రేటు 71.34%, స్త్రీల అక్షరాస్యత రేటు 55.32%.
వెలుపలి లంకెలు
వర్గం:జనగణన పట్టణాలు వర్గం:అనకాపల్లి జిల్లా జనగణన పట్టణాలు
కొంగడ్ శాసనసభ నియోజకవర్గం
కొంగడ్ శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం పాలక్కాడ్ జిల్లా, పాలక్కాడ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
ఇంద్రదీప్ సిన్హా
రాజకీయ జీవితం
బీహార్‌లోని ప్రస్తుత సివాన్ జిల్లాలోని షకర గ్రామంలో జన్మించాడు. 1938లో పాట్నా విశ్వవిద్యాలయం నుండి ఎకనామిక్స్‌లో పోస్ట్ గ్రాడ్యుయేషన్‌లో బంగారు పతకాన్ని సాధించాడు. దాదాపు 25 పుస్తకాలు రాశాడు. సిన్హా 1940లో భారత కమ్యూనిస్ట్ పార్టీలో చేరారు. పార్టీకి రాష్ట్ర కార్యదర్శిగా పనిచేశారు. లెక్చరర్ గా జర్నలిస్ట్ గానే కాక, సిన్హా 1962 నుండి 1967 వరకు భారత కమ్యూనిస్ట్ పార్టీ బీహార్ రాష్ట్ర కౌన్సిల్ కార్యదర్శిగా ఉన్నారు. 1973 నుండి 1990 ల చివరి వరకు ఆల్ ఇండియా కిసాన్ సభ ప్రధాన కార్యదర్శిగా పనిచేశారు. హన్కార్, జనశక్తి, న్యూ ఏజ్ వారపత్రికలకు సిన్హా ఎడిటర్ వ్యవహరించారు. బీహార్ లెజిస్లేటివ్ కౌన్సిల్ సభ్యత్వంతో ఇంద్రదీప్ సిన్హా తన శాసన జీవితాన్ని 1964లో ప్రారంభించి 1974 వరకు కొనసాగారు. అతను 1967 నుండి 1968 వరకు బీహార్ యునైటెడ్ ఫ్రంట్ ప్రభుత్వంలో ఆదాయ మంత్రిగా కూడా పనిచేశారు. ఆదాయ మంత్రిగా, అతను పేదల పరిస్థితిని మెరుగుపరచడానికి అనేక కార్యక్రమాలను చేపట్టారు. రాష్ట్రంలో భూమిలేని వారికి భూమి పంపిణీకి చర్యలు తీసుకున్నారు. సిన్హా 1974 ఏప్రిల్ నుండి 1980 ఏప్రిల్ వరకు, తిరిగి 1980 జూలై నుండి 1986 జూలై వరకు రెండు పర్యాయాలు రాజ్యసభలో బీహార్ రాష్ట్రానికి ప్రాతినిధ్యం వహించారు.
మూలాలు
వర్గం:బీహార్ రాజకీయ నాయకులు వర్గం:బీహార్ పాత్రికేయులు వర్గం:బీహార్ రచయితలు వర్గం:బీహార్ నుండి ఎన్నికైన రాజ్యసభ సభ్యులు
సూళ్లూరుపేట రెవెన్యూ డివిజన్
సూళ్లూరుపేట రెవెన్యూ డివిజను ఆంధ్రప్రదేశ్ రాష్ట్రం, తిరుపతి జిల్లా లోని ఒక పరిపాలనా విభాగం.
చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022 కు ముందు శ్రీ పొట్టి శ్రీరానులు నెల్లూరు జిల్లాలో ఇది నాయుడుపేట కేంద్రంగా. నాయుడుపేట రెవెన్యూ డివిజను అనే పేరుతో జిల్లాల పునర్వ్యవస్థీకరణలో భాగంగా 2013 జూన్ 25న ఆరు మండలాలతో ఏర్పడింది. ఇది నెల్లూరు జిల్లాలోని ఐదు రెవెన్యూ డివిజన్లలో ఒకటిగా ఉండేది. ఈ రెవెన్యూ డివిజనులోని ఈ మండలాలన్నీ గతంలో నాయుడుపేట రెవెన్యూ డివిజనులో చేరకు ముందు గూడూరు రెవెన్యూ డివిజన్‌లో భాగంగా ఉండేవి.
ఆంధ్రప్రదేశ్ జిల్లాల పునర్వ్యవస్థీకరణ - 2022 లో దీనిని కొత్తగా ఏర్పడిన తిరుపతి జిల్లాలో భాగంగా చేర్చి, దీనిని సూళ్లూరుపేట కేంద్రంగా సూళ్ళూరుపేట రెవెన్యూ డివిజను అనే పేరుతో పునర్వ్యవస్థీకరించారు. నెల్లూరు జిల్లాను కూడా పునర్వ్యవస్థీకరించారు. మొత్తం ఆరు మండలాలు సూళ్లూరుపేట రెవెన్యూ డివిజన్‌కు బదిలీ కావడంతో నాయుడుపేట రెవెన్యూ డివిజన్‌ను రద్దు చేసారు.
డివిజను లోని మండలాలు
ఈ రెవెన్యూ డివిజన్ పరిధిలో తొమ్మిది మండలాలు ఉన్నాయి.
వెలుపలి లంకెలు
వర్గం:తిరుపతి జిల్లా రెవెన్యూ డివిజన్లు
ముదుగంటి రామగోపాల్ రెడ్డి
ముదుగంటి రామగోపాల్ రెడ్డి తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు, మాజీ శాసన సభ్యుడు. భారత జాతీయ కాంగ్రెస్ పార్టీ తరపున నిజామాబాదు లోకసభ నియోజకవర్గం నుండి వరుసగా మూడుసార్లు (1971 నుండి 1984 వరకు) పార్లమెంట్ సభ్యుడిగా ప్రాతినిధ్యం వహించాడు. 1962లో బోధన్ శాసనసభ నియోజకవర్గం నుండి ఉమ్మడి ఆంధ్రప్రదేశ్ శాసన సభ్యుడిగా పాత్రినిధ్యం వహించాడు.
జననం, విద్య
రామగోపాల్ రెడ్డి 1917, అక్టోబరు 10న తెలంగాణ రాష్ట్రం, జగిత్యాల జిల్లా, తక్కళ్ళపల్లి గ్రామంలో జన్మించాడు. తండ్రిపేరు లక్ష్మారెడ్డి. రామగోపాల్ రెడ్డి హైదరాబాదు లోని ఉస్మానియా విశ్వవిద్యాలయం నుండి బిఏ పూర్తిచేశాడు.
వ్యక్తిగత జీవితం
రామగోపాల్ రెడ్డికి భూలక్ష్మిదేవితో వివాహం జరిగింది. వారికి ఒక కుమారుడు, ఒక కుమార్తె.
వృత్తి జీవితం
20 సంవత్సరాలపాటు నిజాం షుగర్ ఫ్యాక్టరీ లో అధికారిగా పనిచేసి 1961లో రాజీనామా చేశాడు.
శాసనసభ ఎన్నికల వివరాలు
!నియోజకవర్గ సంఖ్య !అసెంబ్లీ నియోజకవర్గం పేరు !గెలుపొందిన అభ్యర్థి పేరు !పార్టీ !ఓట్లు !ప్రత్యర్థి పేరు !పార్టీ !ఓట్లు
రచనలు
“లైఫ్ అండ్ లెటర్స్ ఆఫ్ రామ్ గోపాల్ రెడ్డి లెజిస్లేటర్ అండ్ పార్లమెంటేరియన్,” “లెజిస్లేటివ్ అసెంబ్లీలో రామ్ గోపాల్ రెడ్డి ప్రసంగాలు”, “పార్లమెంటులో నా ప్రసంగాలు” అనే మూడు పుస్తకాలు రాశాడు.
మరణం
రామగోపాల్ రెడ్డి తన 85 సంవత్సరాల వయసులో 2002లో కారు ప్రమాదంలో మరణించాడు.
మూలాలు
వర్గం:1917 జననాలు వర్గం:5వ లోక్‌సభ సభ్యులు వర్గం:6వ లోక్‌సభ సభ్యులు వర్గం:7వ లోక్‌సభ సభ్యులు వర్గం:భారత జాతీయ కాంగ్రెస్ నాయకులు వర్గం:ఆంధ్రప్రదేశ్ శాసన సభ్యులు (1962) వర్గం:జగిత్యాల జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:జగిత్యాల జిల్లా రాజకీయ నాయకులు వర్గం:జగిత్యాల జిల్లా వ్యక్తులు వర్గం:నిజామాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు వర్గం:2002 మరణాలు
నేతకారుడు
ఆగస్టు 7 ను నేతకారుల లేదా చేనేతకారుల దినోత్సవంగా ప్రకటించారు, 1905 ఆగస్టు 7న భారీ సమావేశం నిర్వహించి, విదేశీ వస్త్రాలను బహిష్కరించి, స్వదేశీ వస్త్రాలు ధరించి దేశీయోత్పత్తుల పునరుద్ధరణకు పిలు పునిచ్చారు. అప్పటి స్వాతంత్ర్య ఉద్యమంలో కీలకపాత్ర పోషించిన చేనేత రంగానికి గుర్తింపునిస్తూ ఆగస్టు 7ను భారత జాతీయ చేనేత దినోత్సవంగా ప్రకటించారు.
నేపధ్యం
భారతీయత సాంస్కృతిక కళలలో చేనేత ఒకటి. కనులకు ఇంపుగా రంగురంగుల వస్త్రాలు, చీరలు, వాటిని నేసే నైపుణ్యం మన వారసత్వం, దేశానికి గర్వకారణం. చేనేత రంగానికి, నేత పనివారికి భారతదేశంలో సుదీర్ఘ చరిత్ర ఉంది. భారతీయుల జీవితంతో పెనువేసుకొని, భారతీయుల సంస్కృతికి అది అద్దం పడుతుంది. భారతీయ చేనేత కళాకారుల సృజన అద్భుతమైనది. వస్త్రాలు నేయడంలో వారి ప్రతిభ అంతర్జాతీయంగా ఖ్యాతి గడించింది.
భారతీయ ఉపఖండంలో వస్త్ర కళ మరియు ఎగుమతుల చరిత్ర దాదాపు 5,000 సంవత్సరాల ముందు నుండి ఉంది. సింధు లోయ నాగరికత అభివృద్ధి చెందిన సమయంలో కూడా ఫాబ్రిక్ తయారీ ప్రజల జీవితంలో ఒక ముఖ్యమైన భాగం అని కనుగొనబడింది.
హరప్పా మరియు మోహెంజో-దారో వద్ద జరిపిన త్రవ్వకాల్లో స్పిన్నింగ్ వీల్ మాదిరిగా ఉన్న రాట్నం కనుగొన్నారు. రెసిస్ట్-డైయింగ్, హ్యాండ్-పెయింటింగ్ మరియు ఎంబ్రాయిడరీ పద్ధతులు కాకుండా, సింధు లోయ ప్రజలు నేత కళలో మాస్టర్స్. సింధు లోయ నాగరికత తరువాత ఈ ప్రాంతంలో స్థిరపడిన వేద ఆర్యులు మరియు బౌద్ధులు కూడా రాట్నం ఉపయోగించారు. మార్కో పోలో (1288) మరియు టావెర్నియర్ (1660) వంటి విదేశీ ప్రయాణికులు ఉపఖండంలోని పత్తి బట్టల యొక్క గొప్పతనం గురించి వివరంగా రాశారు మరియు రోమ్, జాంజిబార్, జావా, బాలి మరియు భౌగోళికంగా విస్తృతంగా వేరు చేయబడిన వాణిజ్య కేంద్రాలకు మన వస్త్రాలు ఎగుమతి అయినట్లు బంగారం, వెండి బ్రోకేడ్లు, చక్కటి బొమ్మలు కలిగిన మస్లిన్లు, ముద్రణ, పెయింటింగ్ చేసిన బట్టలు, సున్నితమైన తివాచీలు, క్లిష్టమైన ఎంబ్రాయిడరీలు మరెన్నో రకాల వస్త్రాలు భారీ స్థాయిలో ఉత్పత్తి అయినట్టుగా ఆధారాలు లభిస్తున్నాయి.
భారతదేశంలో దాదాపు 150 చేనేత కేంద్రాలు ఉన్నాయని అంచనా. ఆంధ్రా, ఒడిస్సాల నుంచి నూలు ఇకత్ మరియు జామ్దని, బనారస్ పట్టు, జరీలు, కంచి /తమిళనాడు పట్టు, గుజరాత్ రాజస్థాన్ టై & డై, సూరత్ టాంచౌ, పంజాబ్ పుల్కారి, బెంగాల్ ఢకై, బాలుచరి సిల్క్, అస్సాం మూగా సిల్క్, మహేశ్వరీ జరీ, పటోల డిజైన్, చందేరి సిల్క్, పైథాని సిల్క్, కోటా పేపర్ సిల్క్, మధ్యప్రదేశ్/ ఆంధ్రప్రదేశ్/ ఉత్తరప్రదేశ్/ ఒడిస్సా/ బెంగాల్ టసర్ సిల్క్, ఖాదీ సిల్క్, మైసూరు సిల్క్, కాశ్మీర్ సిల్క్, ఎరి ముడి సిల్క్, కాశ్మీర్ పష్మినా మరియు శాహ్తూష్ పల్చని ఉన్ని, ఈశాన్య రాష్ట్రాల గిరిజనజాతుల రకరకాల చిహ్నాల రంగుల వస్త్రాలు, బీహార్ మధుబని, మహారాష్ట్ర వర్లి డిజైన్లు, ఇంకా ఎన్నెన్నో వివిధ వర్ణాల సమ్మేళనమే భారతీయ చేనేత.
ఇక తెలుగు రాష్ట్రాల విషయానికి వస్తే..
ఒకప్పుడు కాటన్ క్లాత్‌‌కి కేరాఫ్‌‌గా ఉన్న దుబ్బాక మూడేళ్ల‌లో ఇక్కత్‌‌‌‌- లినెన్ చీరల తయారీకి కేంద్రంగా మారింది. 2017 నుంచి లినెన్ తయారీని మొదలుపెట్టారు. ఇప్పుడు నెలకు 15 ఇక్కత్‌‌‌‌- లినెన్ చీరలు, 150 మీటర్ల షర్టి గ్ ‌క్లాత్‌‌‌‌ను తయారుచేస్తున్నారు. వాటిని ఇతర రాష్ట్రాలకు ఎక్స్‌‌పోర్ట్ చేస్తున్నారు. లినెన్ చీర ధర మార్కెట్‌‌లో ఎనిమిది వేల నుంచి మొ దలవుతుంది. కానీ.. దుబ్బాకలో నేసిన చీరలను 5,500 రూపాయలకే అమ్ముతున్నారు. షర్టింగ్ ‌క్లాత్‌‌ని మీటరుకు 800 నుంచి 1500 రూపాయల వరకు అమ్ముతున్నారు. తక్కువ లాభాలకు అమ్ముతూ మార్కెటింగ్ పెంచుకునేందుకు ప్రయత్నిస్తున్నారు. లినెన్ షర్టింగ్‌లో 44లీ, 60లీ, 80లీ, 100లీ రకాలను నేస్తున్నారు. ప్లెయిన్, లైనింగ్‌ డిజైన్లలో అందుబాటులో ఉన్నాయి. లినెన్ క్లాత్ నేసే కార్మికులకు కూలీ కూడా బాగానే గిట్టుబాటు అవుతోంది. ఒక్కో కార్మికుడు నెలకు 15వేల రూపాయలకు పైగానే సంపాదిస్తున్నాడు.
చేనేతలో రకాలు
కలంకారీ చేనేతలో రెండు రకాలు- మచిలీపట్నం, పెడనలలో బ్లాక్ ప్రింట్స్; శ్రీకాళహస్తిలో హ్యాండ్.ప్రింట్స్- చేత్తో గీసే డిజైన్లు (కాళహస్తి పుణ్యక్షేత్రం కారణంగా ఆదినుంచీ ఇక్కడ దేవతా మూర్తులు- శివుడు, పార్వతి, వినాయకుడు, లక్ష్మి మొదలైనవి, అక్కడి స్థల పురాణాలతో వస్త్ర చిత్రీకరణ ఉంటుంది. ఎంతోమంది కాళహస్తి చేనేత కళాకారులు వారి హ్యాండ్.ప్రింట్స్ కళానైపుణ్యతకి జాతీయ అవార్డులు గెలుచుకున్నారు.
మరికొన్ని రకాలు
పోచంపల్లి ఇక్కత్ ఉప్పాడ జామ్దాని జరీ చీరలు వేంకటగిరి జరీ చీరలు నారాయణపేట చీరలు గద్వాల- కాటన్, పట్టు మంగళగిరి- కాటన్, రెండు వైపులా అంచులు మాధవరం జరీ ధర్మవరం కాటన్/పట్టు గుంటూరు వస్త్రాలు ఎమ్మిగనూర్ పొందూరు ఖద్దర్ వేంకటగిరి నేతవస్త్రాలు ఇలా అనేక ప్రాంతాల్లో చేనేత ద్వారా అనేక రకాల వస్త్రాల ఉత్పత్తి జరుగుతున్నది.
నేతకారుల అభివృద్దిలో కొన్ని సంస్థలు
జాతిపితగాంధీజీ కూడా రాట్నంపై నూలు వడకడానికి అత్యంత ప్రాధాన్యం ఇచ్చారు. రాట్నం మన స్వాతంత్ర్య సంగ్రామంలో ప్రధాన భూమిక పోషించింది. స్వాతంత్ర్య సముపార్జనకు ఒక సాధనంగా నిలిచింది. వ్యవసాయ రంగం తర్వాత దేశంలో ఎక్కువ మందికి జీవనోపాధి కల్పిస్తున్నది చేనేత రంగమే. దేశంలో కోటి 30 లక్షల మంది ఈ రంగం ద్వారా ప్రత్యక్షంగా ఉపాధి కలిగిఉన్నారని ఒక అంచనా. పరోక్షంగా మరో 10 కోట్ల మంది ఈ రంగంపై ఆధారపడి ఉన్నారు.
దేశంలో తయారవుతున్న వస్త్రాల్లో చేనేత వాటా 23 శాతం కలిగి ఉంది. 1905 ఆగస్టు 7న కలకత్తా టౌన్‌ హాల్‌లో మొట్టమొదటగా స్వదేశీ ఉద్యమానికి అంకురార్పణ జరిగింది. విదేశీ వస్త్రాలను బహిష్కరించాలని, స్వదేశీ వస్ర్తాలనే వాడాలని నాయకులు పిలుపునిచ్చారు. అందువల్ల ఏటా ఆగస్టు 7న ‘జాతీయ చేనేత దినోత్సవం’గా పాటించాలని మోడీ ప్రభుత్వం నిర్ణయించింది. చేనేత రంగంలో జాతీయ స్థాయిలో వేగంగా అభివృద్ధి సాధించడానికి 1983లో భారత ప్రభుత్వం జాతీయ చేనేత అభివృద్ధి కార్పొరేషన్‌ను నెలకొల్పింది. చేనేతరంగ ప్రయోజనాల కోసం, అన్ని రకాల నూలును కొనడం, నిల్వచేయడం, మార్కెటింగ్‌ వంటి కార్యకలాపాలను ఈ కార్పొరేషన్‌ చేపడుతుంది. చేనేత రంగానికి అవసరమైన రంగులు, రసాయనాలు, ముడిపదార్థాలను సబ్సిడీ ధరలపై అందించడం, చేనేత రంగంలో సాంకేతికతను పెంచండం ఈ కార్పొరేషన్‌ ప్రధాన లక్ష్యాలు.
దేశంలో చేనేత రంగాన్ని కాపాడి, అభివృద్ధి చేయాలన్నది ప్రభుత్వ ప్రయత్నం. ఈ నేపథ్యంలో, భారత ప్రభుత్వం చేనేత రంగం అభివృద్ధి మరియు చేనేత చేనేత కార్మికుల సంక్షేమం కోసం దేశవ్యాప్తంగా ఈ క్రింది పథకాలను అమలు చేస్తోంది: -
1. జాతీయ చేనేత అభివృద్ధి కార్యక్రమం (ఎన్‌.హెచ్.‌డి.పి)
2. సమగ్ర చేనేత క్లస్టర్ అభివృద్ధి పథకం (సి.హెచ్.‌సి.డి.ఎస్)
3. చేనేత కార్మికుల సమగ్ర సంక్షేమ పథకం (హెచ్‌.డబ్ల్యు.సి.డబ్ల్యు.ఎస్)
4. నూలు సరఫరా పథకం (వై.యస్.ఎస్)
ఈ పథకాల కింద, ముడి పదార్థాలు, మగ్గాలు మరియు ఉపకరణాల కొనుగోలు, డిజైన్ ఆవిష్కరణ, ఉత్పత్తుల ప్రొడక్ట్ వైవిధ్యీకరణ, మౌలిక సదుపాయాల అభివృద్ధి, నైపుణ్యాభివృద్ధి మొదలైన కోసం ఆర్థిక సహాయం అందించబడుతుంది.
1. జాతీయ చేనేత అభివృద్ధి కార్యక్రమం (ఎన్‌హెచ్‌డిపి)
జాతీయ చేనేత అభివృద్ధి కార్యక్రమం (ఎన్‌.హెచ్.‌డి.పి) యొక్క భాగాలలో ఒకటిగా 2015-16 లో ప్రవేశపెట్టబడింది. నైపుణ్యాభివృద్ధి, హాత్ కార్గ సంవర్ధన్ సహాయత, ఉత్పత్తి అభివృద్ధి, వర్క్‌షెడ్ నిర్మాణం, ప్రాజెక్ట్ నిర్వహణ వ్యయం, డిజైన్ అభివృద్ధి, సాధారణ సౌకర్యాల కేంద్రం (సి.ఎఫ్.‌సి) ఏర్పాటు మొదలైన వివిధ కార్యక్రమాల కోసం బి.ఎల్.‌సి.కి 2.00 కోట్ల రూపాయల చొప్పున ఆర్థిక సహాయం అందించడం జరిగింది. వీటితోపాటు, జిల్లా స్థాయిలో ఒక "డై హౌస్" ఏర్పాటుకు 50.00 లక్షల రూపాయల వరకు ఆర్థిక సహాయం కూడా అందుబాటులో ఉంది. ఈ ప్రతిపాదనలను రాష్ట్ర ప్రభుత్వం సిఫార్సు చేస్తుంది.
నేత కారుల సమస్యలు
మౌలిక సదుపాయాల కల్పన - పెట్టుబడులు లేకపోవడం; ఎన్నో ప్రాంతాల్లో పరిశ్రమ కనీసావసరాలైన స్థలం, నీళ్ళు, విద్యుత్తు కూడా అందుబాటులో ఉండవు.
మార్కెట్ల వ్యవస్థ సదుపాయాలు లేకపోవడం. •	చేనేత పరిశ్రమ ఉత్పత్తులకు `పేటెంట్’ లేకపోవడం వల్ల రక్షణ లేదు, అన్ని సంప్రదాయ డిజైన్లు అనుకరించి నకళ్ళు చేస్తున్నారు.
ఇది నూతన యుగం, రంగులు డిజైన్లు క్షణక్షణం మారుతుంటాయి. కొత్త డిజైన్ల కొరత పరిశ్రమను దెబ్బతీస్తోంది. ఇది చేనేత కళాకారులు చేయలేక కాదు, డబ్బు పెట్టేవాళ్ళు `రిస్క్’ లేకుండా వ్యాపారం చేయాలనుకోవడం కారణం.
బయటి లింకులు
వర్గం:తొలగించవలసిన బొమ్మలు వర్గం:తొలగించవలసిన వ్యాసములు వర్గం:చేనేత
మగ్గం
అవయవ వ్యుత్పత్తి (శబ్దలక్షణం)
1404 లో ఇది వస్త్రాలుగా నేత దారం ప్రారంభించడానికి ఉపయోగించే ఒక యంత్రం అని అర్థం. 1838 నాటికి ఇది దారం నూలు తో వస్త్రాలను తయారి యంత్రం అని వాడుకరిలోకి వచింది.
మగ్గాలు-రకాలు
పూర్వం నుండి వాడబడుతున్న మగ్గాలు. వీటిని మొత్తం చెక్కతో చేస్తారు. కొన్ని చోట్ల మాత్రమే ఇనుము వాడకం జరుగుతుంది. వీటిని వాడటం సులభం వీటిపై తుండ్లు, తువ్వాలు, చీరలు, పంచెలు, తలగుడ్డలు(పంజాబీల) నేస్తారు.
వీటిని ఉపయోగించుటకు ప్రత్యేక శిక్షణ తీసుకోవాలి. వీటి వాడకంలో ఇనుము అధికం. దీనికి ఎక్కువ స్థలం అవసరం లేదు.
వీటిపై పట్టుచీరలు, శిల్కు తువ్వాళ్ళు, పట్టు పంచెలు, జరీతో కూడిన చీరలు, పంచెలు వంటివి నేస్తారు.
భాహ్యా లంకెలు
వర్గం:వస్తువులు వర్గం:వృత్తులు
భావిగి భద్రేశ్వరస్వామి దేవాలయము, తాండూరు
right|thumb|200px| భావిగి బ్రద్రేశ్వరస్వామి జాతర రథం శ్రీ భావిగి భద్రేశ్వరస్వామి దేవాలయము తాండూరు పట్టణములో నడిబొడ్డున ఉన్నది. కోర్కెలు తీర్చే దేవాలయంగా ఇది ప్రసిద్ధి చెందింది. వందల సంవత్సరాల నుంచి నిత్య పూజలందుకుంటున్న శ్రీ భావిగి భద్రేశ్వర స్వామికి ప్రతి ఏటా ఏప్రిల్ మాసంలో ఉత్సవాలు జర్గుతాయి. భక్తులు తమ మొక్కులు తీర్చుకోవడానికి తాండూరు, వికారాబాదు, పర్గి, బషీరాబాద్‌, యాలాల, పెద్దేముల్, కోడంగల్, కోస్గి నుంచే కాకుండా ప్రక్క రాష్ట్రమైన కర్ణాటక నుంచి కూడా విపరీతంగా వస్తుంటారు. వారం రోజుల పాటు జరిగే ఈ ఉత్సవాల్లో చివరి రెండు రోజులు ప్రధానమైనవి. శని, ఆది వారాల్లో జరిగే రథోత్సవం, లంకా దహనం కార్యక్రమాల్లో పాల్గొనేందుకు భక్తులు అత్యుత్సాహంతో అర్థరాత్రి నుంచి తెల్లవారు ఝామువరకు వేచిఉంటారు. శనివారం అర్థరాత్రి జర్గే రథోత్సవంలో 50 అడుగులు ఎత్తు గల రథాన్ని వందలాది భక్తులు తాళ్ళతో లాగుతూ బసవన్న కట్ట వరకు తీసుకువెళ్ళి మరలా యధాస్థానానికి చేరుస్తారు. ఆదివారం అర్థరాత్రి జర్గే లంకాదహన కార్యక్రమంలో రకరకాల ఆకారాలు, డిజైన్లు ఉన్న బాణాసంచా కాలుస్తారు. ఇది చూడముచ్చటగా ఉంటుంది.